# Приручник за К‑новчаник

Џорџ
Стајкос
&George.Staikos.mail;
Лори
Вотс
&Lauri.Watts.mail;
Џорџ
Стајкос

    &George.Staikos.mail;

програмер
Драган
Пантелић

    falcon-10@gmx.de

превод
&FDLNotice;
6. 6. 2013.
1.10 (КДЕ 4.11)

Подсистем новчаника пружа удобан и безбедан начин управљања свим вашим лозинкама.

КДЕ
К‑новчаник
лозинке
формулари

## Увод

Корисници рачунара често управљају великом количином података, од којих су неки поверљиви. У овакве посебно спадају лозинке. Памтити лозинке је тешко, записивати их на папир или у текстуални фајл небезбедно, а користити алатке као што је ПГП напорно и неудобно.

К‑новчаник уписује ове осетљиве податке у снажно шифрован Подаци се шифрују симетричним блок‑шифрарским алгоритмом блоуфиш. Кључ алгоритма изводи се из СХА‑1 дисперзије лозинке, и дужине је 156 битова (20 бајтова). Подаци у новчанику такође се дисперзирају преко СХА‑1 и проверавају пре него што се дешифрују и проследе програму. фајл, који је доступан свим програмима али заштићен главног лозинком коју ви одредите.

К‑новчаник подржава вишеструке новчанике, те би ради највеће безбедности требало да користите један новчаник за локалне лозинке, а други за мрежне лозинке и податке формулара̂. Ово понашање можете подесити у модулу К‑новчаника у Системским поставкама. Подразумевана поставка је ипак складиштење свега у једном новчанику.

Новчаник је подразумевано затворен, што значи да морате задати лозинку да га отворите. Пошто се отвори, може се приступати његовом садржају.

### Коришћење К‑новчаника

Ако посетите нпр. КДЕ‑ов пратилац грешака и по први пут унесете пријавне податке, искочиће дијалог који вам нуди да складишти лозинку у шифровани новчаник:

Захтев за уписивање пријавних података.
Захтев за уписивање пријавних података.

Ако желите да складиштите ове податке, кликните на Складишти да наставите. Ако још увек нисте направили новчаник, следећи дијалог вам тражи лозинку за новчаник и ствара новчаник по имену `kdewallet`.

Стварање новчаника.
Стварање новчаника.

Следећи пут када посетите исти веб сајт, програм ће тражити да отвори новчаник. Унесите лозинку за новчаник и кликните на дугме Отвори.

Захтев за отварање новчаника.
Захтев за отварање новчаника.

Ово повезује програм с новчаником, омогућавајући му да прочита пријавне податке из новчаника и пошаље их веб сајту. Пошто се програм повезао с новчаником, може аутоматски прочитати све пријавне податке из њега.

## Менаџер К‑новчаника

Менаџер К‑новчаника има бројне функције. Пре свега, омогућава вам да видите да ли су неки новчаници отворени, који су то новчаници и који програми их користе. Кроз Менаџер К‑новчаника можете отказати приступ програма новчанику.

Можете и управљати инсталираним новчаницима на систему, стварати и брисати новчанике, и манипулисати њиховим садржајем (мењати кључеве, итд.)

Менаџер К‑новчаника се покреће преко Програми Систем Алатка за управљање новчаницима у покретачу програма̂. Другачије, покрените К‑извођач пречицом Alt F2, па унесите `kwalletmanager`.

Икона системске касете показује да је новчаник отворен: Кад су сви новчаници затворени, икона ће то одразити затвореним новчаником:

Кликните једном на икону новчаника у системској касети да позовете прозор Менаџера К‑новчаника.

Главни прозор са једним новчаником. Главни прозор са једним новчаником.

Главни прозор са једним новчаником.

### Прозор новчаника

Ако . Иконе одражавају стање тренутног новчаника, отворено или затворено.

Клик на новчаник у прозору Менаџера К‑новчаника приказује стање тог новчаника и, ако је отворен, његов садржај. Новчаник може садржати више фасцикли, у којима се чувају подаци о лозинкама. Новчаник ће подразумевано имати фасцикле по имену Подаци формулара и Лозинке.

Главни прозор са два новчаника.
Главни прозор са два новчаника.

Главни прозор са два новчаника.

Употребите Отвори... да прикажете садржај затвореног новчаника. Биће вам тражено да унесете главну лозинку.

#### Језичак Садржај

Језичак Садржај има три дела:

- Поље претраге за филтрирање ставки у текућем новчанику.

- Приказ стабла фасцикли садржаних у новчанику. Кликтањем на иконе > и - ширите и сажимате приказ стабла.

- Садржај фасцикле изабране на десној страни. Лозинка и вредност подразумевано су скривене. Да бисте их приказали, попуните Прикажи вредности или кликните на дугме Прикажи садржај.

Фасцикле се могу додавати, брисати и преимењавати кроз контекстни мени, а избором једне од њих ажурира се списак уноса фасцикле и приказ сажетка. Избором уноса у фасцикли ажурира се окно садржаја уноса, тако да га можете уредити.

Уноси се такође могу стварати или брисати преко контекстног менија у садржају фасцикле.

Фасцикле и уноси се могу превлачити у друге новчанике и фасцикле. Овако корисник може лако спаковати нови новчаник за пренос у друго окружење. На пример, нови новчаник би се могао створити или копирати на уклоњиви складишни уређај и важне лозинке пренети у њега, тако да вам буду доступне на другим локацијама.

##### Увоз и извоз

Ако желите да пренесете своје тајне на други рачунар, послужите се радњама из менија Фајл. Помоћу Сачувај као новчаници се извозе у шифровани `.kwl` фајл. При увозу неког `.kwl` фајла мораћете да унесете главну лозинку новчаника.

Алтернативно, за пренос фајла може да се употреби `.xml` фајл. Имајте на уму да су у таквом фајлу све тајне складиштене као обични текст.

##### Ручно додавање уноса

Отворите контекстни мени десним кликом на мапе или лозинке приказу стабла фасцикли. Изаберите Нови... и унесите име нове ставке.

У окну садржаја фасцикле, изаберите Нови унос из контекстног менија. За лозинке, кликните на дугме Прикажи садржај да унесете нову. За мапе, треба да додате кључ и вредност. Кликните на дугме Сачувај да би се нови уноси ускладиштили у шифрованом фајлу новчаника.

#### Језичак Програми

Језичак Програми. Језичак Програми.

Језичак Програми.

Први списак приказује све програме тренутно повезане на изабрани новчаник. Дугметом десно од сваког програма можете прекинути његову везу са новчаником.

На другом списку дати су сви програми који су овлашћени за приступ новчанику. Употребите дугме десно од програма да му повучете овлашћење.

## Подешавање К‑новчаника

### Поставке новчаника

К‑новчаник садржи мали панел за подешавање, с неколико опција којима можете прилагодити К‑новчаник личном укусу. Највећем броју корисника одговараће подразумеване поставке.

Овом кућицом можете потпуно укључити или искључити КДЕ‑ов подсистем новчаника. Пражњењем кућице К‑новчаник се потпуно искључује. Тада ниједна друга опција више нема никаквог ефекта, К‑новчаник неће памтити никакве податке, нити нудити да попуњава формуларе уместо вас.

#### Затварање новчаника

Затвори ако се не користи:

  Новчаник се затвара после периода неактивности. Ако укључите ову опцију, период задајете у пољу; подразумевани је 10 минута. Пошто се новчаник затвори, потребна је лозинка да би му се поново приступило.

Затвори када се покрене чувар екрана

  Новчаник се затвара чим се покрене чувар екрана. Пошто се новчаник затвори, потребна је лозинка да би му се поново приступило.

Затвори пошто програми престану да га користе

  Новчаник се затвара чим се заврши програм који га користи. Ако га користи више програма, новчаник ће бити затворен када сви они престану с радом. Пошто се новчаник затвори, потребна је лозинка да би му се поново приступило.

#### Аутоматско бирање новчаника

Изаберите новчаник ће се подразумевано користити:

  Задајте новчаник који желите да користите као подразумевани.

Одвојени новчаник за локалне лозинке:

  Ако је укључено, за локалне лозинке се користи засебан новчаник.

#### Менаџер новчаника

Прикажи менаџер у системској касети

  Укључује менаџер новчаника и његову икону у системској касети.

Сакриј икону системске касете по затварању последњег новчаника

  Када се више не користи ниједан новчаник, нестаје икона у системској касети.

Најзад, ту је дугме Покрени менаџер новчаника које ради управо то.

Ово дугме је видљиво само када Менаџер К‑новчаника није у погону.

### Управљање приступом

На овој страници има само једна опција:

Питај када програм приступи новчанику

  Сигнализира вам када програм добије приступ новчанику.

Затим, ту је приказ контрола приступа новчаницима у облику стабла.

Кликните левим на симбол > поред имена новчаника да проширите стабло. Видећете имена свих програма који су тражили приступ новчанику и смерницу коју сте за то поставили. Овде не можете уређивати смернице нити их додавати, али је могуће обрисати унос десним кликом на њега и избором Обриши из контекстног менија, или избором уноса и притиском тастера Delete.

Програм коме се дозволи приступ новчанику добија приступ свим лозинкама складиштеним у њему.

Ако сте ненамерно подесили неки програм да не користи Менаџер К‑новчаника, овде можете обрисати ту смерницу.

На следећем покретању тог програма можете задати нову смерницу за приступ новчанику.

Приступни захтев за отварање новчаника.
Приступни захтев за отварање новчаника.

Програм тражи приступ новчанику.

## Напредне могућности

Новчаници се могу превлачити из прозора Менаџера К‑новчаника. Тако можете да превучете новчаник у прозор менаџера фајлова, па изабрати да ли ћете га копирати, преместити или повезати, по жељи.

Овако можете и уписати новчаник на преносиви медијум, попут УСБ штапића, тако да можете лозинке понети са собом на посао или на одмор, како бисте и даље лако приступали важним сајтовима.

Будућа издања имаће уграђене функције за лак извоз и копирање података на преносиве уређаје.

К‑новчаникова страница на Техбази пружа информације о унутрашњој структури К‑новчаника, као и корисне везе до кода у којем можете видети структуру слогова лозинки и шифраре којима се обезбеђује њихова тајност.

## Заслуге и лиценца

К‑новчаник: © 2003, Џорџ Стајкос.

Документација: © Лори Вотс и Џорџ Стајкос.

Превео Драган Пантелић falcon-10@gmx.de.

&underFDL; &underGPL;

&documentation.index;